**КОНКУРС**

**НАЙ-ДОБЪР МЛАД ПРЕДПРИЕМАЧ НА ГРАД ПЛОВДИВ ЗА 2013 ГОД.**

**Условия за участие**

* В конкурса „Най-добър млад предприемач на гр. Пловдив“ за 2013 год. може да участва всеки български гражданин, на възраст между 18 и 33 навършени години, с адресна регистрация на територията на Община Пловдив;
* Участниците трябва да подготвят бизнес план в съответствие с насоките, които са качени на сайта на Община Пловдив, дирекция „Спорт и младежки дейности“ – [www.plovdiv.bg](http://www.plovdiv.bg). Качените насоки, предлагат на кандидатите само формата, която е добре да следват и информацията, която е желателно да включат. Участниците може да използват и друг формат за разработване на бизнес плановете си;
* Към бизнес плановете си участниците трябва да представят и актуално CV по европейски формат;
* Бизнес планът трябва да е за инвестиция, кореспондираща на размера на някоя от паричните награди в конкурса. Ако бизнес планът е за по-голяма сума, участникът следва да посочи от къде ще намери допълнителните средства за финансирането му;
* Обемът на разработката не трябва да надхвърля **25 страници.** Приложението към него трябва да е **максимум 5** страници;
* Може да бъдат приложени нагледни материали като например – таблици, графики, снимки, брошури, рекламни материали и т.н;
* Бизнес планът трябва да е на **български език**;
* Бизнес планът може да се разработи от група, но се защитава само от едно лице;
* Авторът на бизнес плана (лицето, което го защитава) трябва да е собственик или съдружник/съсобственик в бизнеса – работеща или новостартираща фирма;
* Едно лице може да участва само с един бизнес план;
* Бизнес планът, участващ в конкурса, не се връща на участниците;
* Един бизнес план може да получи само една награда;
* Бизнес плановете, които се представят за участие в конкурса „Най-добър млад предприемач на гр. Пловдив“ за 2013 год. са конфиденциални;
* Документите се подават на хартиен носител в деловодството на общинската администрация;
* ***Критериите за оценка на бизнес плановете са:***

(1) Практичност – идеята приложима ли е на практика;

(2) Полза за Общината – разкриват ли се нови работни места, увеличава ли се износът и др.;

(3) Обхват и структура – добре ли е представен бизнес планът.

* ***Оценката на бизнес плановете се извършва на ДВА етапа:***
* (1) Всеки бизнес план трябва да бъде представен от автора си пред комисия, състояща се от представители на Община Пловдив и външни експерти. Кандидатите трябва да запознаят членовете на комисията с работите си като изведат на преден план най-важните моменти за реализиране и функциониране на бизнес-плановете си. Комисията ще постави оценки на идеите, заложени в бизнес плановете и представянето на участниците.

(2) Вторият кръг ще даде възможност на 10-те автора с най-добри работи (класирани с най-висок общ сбор точки след първия етап) да защитят и убедят комисията в качеството на техния бизнес план. За целта е препоръчително използването на нагледни материали. След представянето и интервю с членовете на комисията, журито гласува и определя най-добрите разработки, които ще получат първа, втора и две трети награди.

*
* **НАГРАДИ:**

**Първа награда: 7 000 лева**

**Втора награда: 4 000 лева**

**Две трети награди: всяка по 2 000**

Паричните награди ще бъдат в левове, и са предназначени да финансират изпълнението на най-изчерпателните и жизнеспособни бизнес планове, участвали в състезанието Конкурса “Най-добър млад предприемач на гр.Пловдив.

Попълнената информация, изложена по-долу, трябва да бъде приложена към всеки бизнес план:

НЕОБХОДИМА ИНФОРМАЦИЯ ЗА УЧАСТИЕ В КОНКУРСА

Име:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Адрес:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Град:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Телефон:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Дата на раждане:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Име на фирмата:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Вид дейност:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Брой години опит в този вид дейност (ако имате такъв):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Как научихте за конкурса? (Ако е вестник или ел. медия, от кой?):\_\_\_\_\_\_\_\_\_\_\_\_\_\_\_\_\_\_\_

* **КРАЕН СРОК ЗА КАНДИДАТСТВАНЕ: 29 НОЕМВРИ 2013 г.**
* Бизнес плановете трябва да бъдат изпратени по пощата на следния адрес:

**Община Пловдив**

**пл. “Стефан Стамболов” № 1**

**Пловдив 4000**

**За: Конкурс за най-добър млад предприемач на Пловдив за 2013 г.**

**Валидна е датата на пощенското клеймо!**